[Amor fati] 


Fortsat fra s. 7 

» Det er ikke let at at begynde og 
gennemføre denne selvtransformation 
for at blive en fri ånd, men det er en 
kamp som gør livet værd at leve. Flok- 
instinktet har styrken på sin side. Man- 
ge frie ånder bryder sammen overfor 
samfundet. Er det ikke sandt at mange 
af de som bryder med samfundets nor- 
mer, på forskellige måder går under 
eller giver op overfor usikkerheden; i 
stoffer, alkohol, eller i en tilbage- 
venden til opgivenheden og de indad- 
vendte aggressioner. Vagabonderne er 
måske de frie ånder som knækkede 
under presset fra på den ene side be- 
vidstheden om altings falskhed, og på 
den anden side samfundets tvang. 
Flokmenneskerne som ikke stiller 
spørgsmål ved normaliteten har 
begrænsede muligheder, og kan derfor 
handle med større styrke. Den frie ånd 
er på grund af sine mange potentielle 
muligheder hårdt ramt af usikkerhed. 
(Denne usikkerhed er hvad jeg elsker 
ved de følsomme anarkistiske rebeller. 
Selvsikkerhed blandet med politiske 
ambitioner leder blot til mord og 
undertrykkelse.) Jeg har ofte tænkt på 
denne sammenhæng i forbindelse med 
handlekraften hos pansere og soldater. 
De handler med en brutalitet som frie 
ånder ikke kan eller vil matche, fordi 
usikkerheden og rigdommen i drifter 
og perspektiver forhindrer dem. 

Som undertrykte og udnyttede er vi 
dog ikke blot oppe imod flokinstinktet, 
men også forgiftede af en slave- 
mentalitet som vi arver og viderefører. 
Slavementaliteten er resultatet af nogle 
menneskers dominans over andre; vi 
kan forstå den som resultatet af statens 
opståen. De underkuede fratages 
muligheden for at handle, men deres 
drifter og længsler, f.eks. efter hævn 
over undertrykkerne, forsvinder ikke, 
men vendes indad mod dem selv. Med 
Nietzsches ord gjorde statens frem- 
komst mennesket til »et dyr som 
gnider sig til blods mod tremmerne i 
dets bur«. På en række forskellige 
måder påføres de undertrykte tvang, 
frygt og vold, mens de stort set er 
kraftløse og ude af stand til at gøre 
gengæld. Nietzsche ophæver 
oplysningstidens skelnen mellem krop 
og sind. Kropslige og psykologiske 
påvirkninger kan ikke adskilles. Der er 
altså, med nyere sprogbrug, tale om et 
traume, både på et individuelt og 
kollektivt plan, som gennemgående 
forvandler os. De indadvendte drifter 
bliver til selvhad, hævnfantasier, 
opgivenhed og passivitet. Med tiden 
bliver de inkorporerede i flokinstinktet 
og bliver til værdier, en slave- 
mentalitet, som ifølge Nietzsche fandt 

sit udtryk i kristendommens dyrkelse 
af undertrykkelse og dommedags- 
fantasier, og senere i socialismen og 
anarkismen, som begge svælger i 
undertrykkelse og hævnfantasier. Men 
igen: som bevidste individer har vi 
redskaberne til at forandre os ved egen 
vilje, og forlade slavementaliteten og 
dens værdier. 

Slavementaliteten er i Nietzsches 
forståelse reaktionær. Den siger ”nej til 
livet”, den klager og lider under sine 
undertrykkere, men altid som et pas- 
sivt offer, og den har helliggjort passi- 
viteten, gjort den til en værdi som for- 
gifter alle undertrykte. I stedet udford- 
rer Nietzsche os til at tage imod den 
udfordring som livet kaster imod os, at 
elske skæbnen, amor fati. At være 
aktiv i udformningen af sit liv og sine 
projekter, at sige ”ja' til livet her og nu. 


é 


I mig findes der altså en lang række 
bevidste og ubevidste drifter, som leder 
mig i forskellige retninger. De formes 
konstant af mine materielle og sociale 
omgivelser, men jeg er også i stand til 
at reflektere over mine drifter, at ud- 
vælge mig en retning, og at handle 
derefter. Men eftersom nogle mennes- 
ker hersker over os andre og udnytter 
os på forskellig vis, så støder mange af 
mine drifter uafværgeligt på modstand 
fra magthaverne. Spørgsmålet er altså 
hvordan selvtransformation og projek- 
tualitet ser ud når mit udgangspunkt er 
at jeg er underlagt de herskende og 
ejende klasser? Og når der ikke er flere 
»vilde og afsides steder« at fortrække 
til, sådan som Nietzsche foreslår? Så 
kan den, ifølge forfatteren, involvere at 
kæmpe der hvor jeg står, at elske 
skæbnen og finde glæde i aktivt at 
udforme mine projekter, på trods af 
herredømmet. I verden som den ser ud, 
kan min selvtransformation, det at 
udstikke min egen retning, kun foregå 
som en kamp. Her begynder anden del 
af bogen, som forlader Nietzsche og 
går på videre udforskning med hans 
tanker i bagagen. & 


[Artiklen fortsættes i et senere nummer] 


English edition 


To the international comrades. 

We decided to collect and translate 
some articles from the previous issues 
of Orkanen and put together an 
English edition. 

We hope that the English edition will 
strenghten the correspondence with 
international comrades. 

You can get the new English paper 
in the same places as usual in 
Copenhagen. 

You can also order free copies. 
Write to: 
orkanen Øriseup.net 


%> Støt Orkanen & 


Bliv støtteabonnent og få Orkanen 
i din postkasse hver måned. 

200 kr. for 6 numre + pjecer, o.a. 
Orkanen uddeles gratis, og sendes gratis 
til flere steder i landet. Ved at blive 
støtteabonnent hjælper du os med at 
sprede bladet og trykke større oplag. 
Skriv og hør mere: 
orkanenØriseup.net 


Her kan du få Orkanen 


- AFUK (Kbh SV) 

+ AMOK (Aarhus) 

- Bogcaféen Halmtorvet (Kbh V) 
- Bogcaféen Kotik (Aarhus) 

+ Bumzen (Kbh N) 

- Cykeltutten (Svendborg) 

+ Det Frie Gymnasium (Kbh N) 
+ Demos (Kbh N) 

+ Internationalt forum (Kbh N) 
- Nyt forum (Christiania) 

+ Paramount DIY (Roskilde) 

+ Ungdomshuset (Kbh NV) 


+ Ser du at et af disse steder ikke har flere blade, 
så send en mail, så kommer der en ny bunke. 

+ Bor du uden for København kan du få bladet 
tilsendt med posten. Tag kontakt. 

+ Vi søger distributører! Har du lyst til at sprede 
bladet, så tag kontakt: orkanenØriseup.net 


Bidrag til Orkanen 


Vi modtager: Artikler (ca. 5000 anslag), læser- 
breve (ca. 2500 anslag), billeder, tegninger, digte 
0.a. Send per e-mail. Vi accepterer tekster på 
dansk, svensk og engelsk. 

Næste nummer: Den 5. juni 

Deadline: Den 1. juni 

Kontakt: orkanenØriseup.net 

Oplag: 200 

Tidl. numre og PGP: orkanen.noblogs.org 


Contribute to Orkanen 


We recieve: Articles (about 5000 keystrokes), 
letters (about 2500 keystrokes), images, poems, 
etc. Send by e-mail. We accept texts in Danish, 
Swedish and English. 

Next issue: 5th of June 

Deadline: ist of June 

Contact: orkanenØriseup.net 

Circulation: 200 

Prev. issues and PGP: orkanen.noblogs.org 


PGP fingerprint: 
A7A8 69A9 0991 0880 5888 305B 59A1 75FA D5C6 09C3 

Anarkistisk blad 


Gratis 


Afskærmning 


et kan være svært at erkende, 

hvordan diskussionsindbyd- 

ende elementer fra en ellers 
dystopisk fremtid rent faktisk er en 
både aktuel og omsiggribende del af 
nutiden. Det er sket på trods af, at der 
rent diskursivt bruges meget energi på 
at holde denne fremtid på afstand. »Vi 
er snart derude, hvor…«, hører man 
nærmest sig selv sige på ugentlig basis, 
ligesom man hører folk omkring sig 
reproducere denne sandhed, som et 
normaliserende ekko skydende fra væg 
til væg i vores golde og klaustrofobiske 
samfundsgrotte. Imidlertid er det ikke 
overraskende, at vi ikke ser abrupte 
ændringer i f.eks. menneskelig adfærd, 
simpelthen fordi disse ændringer ikke 
manifesterer sig på en sådan måde. I 
stedet foregår disse ændringer ganske 
stille og roligt, om end nogle en del 
hurtigere end andre. Det er først når vi 
vender blikket mod fortiden, men det 


EN 


er også når vi står udenfor disse æn- 
dringers funktion, at vi indser hvad det 
efterhånden er for en verden vi lever 
og befinder os i. 

Der er ændringer vi gerne så materi- 
alisere sig øjeblikkeligt, men som af 
mange forskellige årsager lader vente 
på sig. Der bliver fra mange sider ar- 
bejdet hårdt på at virkeliggøre disse, 
også selvom noget så indgroet som at 
trække vejret, kæmpende, til tider kan 
virke undertrykt, endda en sjælden 
gang imellem spildt. Miljøforværring 
er et eksempel på en global ændring, 
som ildevarslende dæmoniseres pga. 
forestillede rædsler og fortvivlelser, 
den måtte medføre (yderligere). Yder- 
mere er tiltagene imod denne forvær- 
ring i det store hele ubetydelige og 
vrangvillige. Problemet er, at miljøet 
allerede er i gang med at rive verden i 
stykker, som menneskeheden kender 
den. » Fortsættes på s. 6 


Ingen leder 


s om anarkist må jeg erkende at 
mit syn på retfærdighed og frihed 
har trange kår. Lovene strammes 
om samfundets udstødte, og udnyttel- 
sen af mennesker og ressourcer skrider 
frem i bedste velbefindende, mens intet 
peger på en snarlig omvæltning. Over- 
for den virkelighed er det fristende at 
henfalde til en passiv offerrolle, at sige 
nej" til livet. 

Men der findes også en anden mulig- 
hed. Jeg kan gribe den udfordring som 
livet slynger mod mig. Jeg kan vælge 
min egen vej i et vist omfang. Jeg kan 
elske livet for hvad det er, i stedet for 
at drømme mig til fjerne utopier. 

Nietzsche udfordrer os til at sige ”ja' 
til livet og skabe os selv på trods af 
normer og flokmentalitet. For anarki- 
ster er denne selvtransformation sam- 
tidig en kamp mod alle herskere. Det 
kan du læse mere om på side 7 og 8. 

Derudover kan du i dette nummer 
læse om teknologien og de sociale 
mediers påvirkning af vores virkelig- 
hedsopfattelse — gårsdagens dystopiske 
fremtidsudsigter er allerede dagligdag; 
om et besøg på Zagrebs anarkistiske 
bogmesse, hvor den anarkistiske gæst- 
frihed varmede om kap med forårs- 
solen; om humanismens iboende pas- 
sivitet når det kommer til stykket; » 

Fortsættes på s. 2 


Til forsvar for 
insurrektionismen 


et er vel ingen overraskelse at de fleste anarkister 

også kan ses som optimister. Vi har et ret så 

optimistisk syn på mennesker, idet at vi ikke bare 
mener at de er i stand til at tage hånd om sig selv, men også 
om dem omkring dem. Det er vi vel tvunget til at mene, hvis 
vi også mener at vi kan klare os selv uden en stat. Men når 
det så er sagt, så er der også en strømning inden for 
anarkistisk tænkning som man måske, med lidt god vilje, 
ville kunne kalde for ”pessimistisk”. Den kaldes 
insurrektionismen, og det er den jeg vil forsvare nu. 

Først og fremmest, så anser jeg ikke mig selv som 
insurrektionist. Når man ser tilbage i tiden, så ved vi at 
revolutioner er mulige og ofte giver udbytte — dog 
kortvarigt, desværre — og man ser jo også noget der ligner i 


vore egne dage, nemlig i Rojava. » 


Fortsættes på s. 2 


Social media 


"We must fight the supremacy of 
technology with the use of technology.” 


in corners and cracks of the anti-authoritarian 

movement. Rather often, you hear celebratory 
musings about how technological advances, often under the 
banner of counter-surveillance, is giving a very nosy state 
the fight of its life. At times even, there seems to be a 
confident attitude that this titanic establishment of 
oppression surrounding us is actually losing this particular 
fight. But what fight, really? 

To understand this quote cited above, we need to really 
determine its meaning, which is first and foremost to "fight 
the supremacy of technology”. So, the next question is what 
does the supremacy of technology in fact entail? » 


I | the logic behind this apparent truth seems to resound 


Continued on p. 4 

[Ingen leder] 


Fortsat fra forsiden. 

» samt et forsvar for den insurrektio- 
nære (eller oprørske) anarkisme, og en 
kommentar til hvad der egentlig for- 
stås med insurrektionisme — indivi- 
duelt oprør eller social opstand, eller 
begge dele? 

Det er fremragende med diskussion i 
bladet, for gennem diskussion kan vi 
klarlægge de begreber vi bruger. Visse 
termer bliver efterhånden tømt for 
mening, og har knapt nok andet formål 
end at signalere tilhørsforhold. Vi 
risikerer at klumpe os sammen om 
tyndslidte begreber, blot for at indse at 
vi intet har tilfælles. Det er altså nød- 
vendigt at fortsat diskutere vore ord og 
begreber — ikke nødvendigvis for at 
blive enige, ligesom uenighed ikke 
nødvendigvis forhindrer kammerat- 
skab — men for at de fortsat skal have 
indhold og værdi; for fortsat at være 
redskaber for de enkelte kammerater 
på deres vej gennem individuelle oprør 
og sociale kampe. 

Sommeren står for døren, og der er 
mange muligheder for at rejse ud og 
møde kammerater og udveksle ideer 
og erfaringer. Hvis turen går nordpå er 
der måske nogle af de følgende arran- 
gementer som kan friste: 

I Stockholm er der den 2. juni 
anarkistisk bogmesse. Mere info på: 
anarchistbookfair.se 

Den 15.-17. juni afholdes Malmøs 
anarkistiske bogmesse. Måske en 
god lejlighed til at knytte tættere bånd 
over sundet? Programmet er stadig 
under udarbejdelse. Hold dig opdateret 
på: anarchistbookfairmalmo.net 

I Tampere, Finland afholdes den 
13.-15. juli den årlige Musta Pispala. 
Det er en anarkistisk festival med 
workshops om dagen og koncerter om 
aftenen. Programmet er endnu åbent 
for flere workshops og diskussioner. 
Læs mere på: mustapispala.net (scroll 
ned for engelsk). 

Husk at du kan blive støtteabonnent 
på Orkanen og få den med posten hver 
måned. Næste nummer udkommer den 
5. juni. € 

orkan 

[Til forsvar for insurrektionismen] 


Fortsat fra forsiden. 

» Men selvom man ikke anser sig selv 
som insurrektionist, så ville man være 
en godtroende tåbe hvis man tror at 
verden uundgåeligt bevæger sig mod et 
anarkistisk Utopia, og at revolutionen 
blot vil opstå af sig selv. Virkeligheden 
kan være — eller er allerede — langt, 
langt mørkere end det. 

Der er mange ting som adskiller 
insurrektionismen fra de andre anarki- 
stiske strømninger, men jeg ville mene 
at den største forskel er at insurrek- 
tionismen ikke længere satser sine 
penge på revolution. Målet er ikke 
længere en storslået folkelig bevægelse 
som knuser staten og indsætter det 
Utopia som vi går og snakker så meget 
om. Insurrektionismen mener — mulig- 
vis korrekt — at en revolution er en 
fantasi, en uddateret myte som mener 
at arbejderklassen på mystisk vis er 
udvalgt af Gud, Allah eller Quetzal- 
quatl til at skulle smide de kapitalist- 
iske tyranner af tronen og bringe fred, 


lighed, og frihed. Insurrektionismen 
beder dig se lidt nærmere på den 
arbejderklasse som man går og roman- 
tiserer. Den er fyldt op med racister, 
reaktionære, folk som glædeligt tager 
bind for øjnene for ikke at skulle aner- 
kende en monstrøs virkelighed, og 
andre som nægter at rykke sig ud af 
flækken lige til det øjeblik fascismen 
smider dem i arbejdslejr og den globale 
opvarmning har gjort to tredjedele af 
kloden ubeboelig. Jeg må selv indrøm- 
me at denne virkelighed giver mig lan- 
ge, søvnløse nætter, hvori jeg mindes 
en mere håbefuld tid. 

For man må og skal indse den virke- 
lighed der står for øjnene af os. Hvad 
holder alle verdens lande fra at degra- 
dere til blodtørstig fascisme? Hvad 
holder kloden fra at falde itu fordi 
vores ustandselige glubskhed har ædt 
det sidste træ i verden for at lave fuck- 
ing palmeolie? Og vigtigst af alt: hvad 
gør man som anarkist, når man indser 
at man måske har tabt? Man tager 


Hvilken insurrektionisme? 


askebjørn gør sig herover nogle 

tanker om insurrektionære an- 

arkistiske ideer, og kommer 
undervejs med nogle udmærkede poin- 
ter. Jeg kan sagtens genkende hans be- 
skrivelse af den "pessimistiske insur- 
rektionisme', som givetvis eksisterer i 
det nihilistiske hjørne af den anarkis- 
tiske galakse, men jeg mener samtidigt 
at det er et ensidigt og lidt fortærsket 
syn på insurrektionære ideer, som 
kræver at blive sagt imod. Disse ideer 
kan være, og er, meget mere end hvad 
der kommer til udtryk foroven. 

Der er især én grundlæggende 
påstand som kommer til udtryk i 
ovenstående tekst, og som man kan 
støde på mange andre steder, også hos 
selverklærede insurrektionister, men 
som jeg føler at det er vigtigt at 
kritisere. Nemlig den, at insurrektioni- 
stiske ideer handler om at indlede en 


privat duel med staten og kapitalist- 
erne. Insurrektionære ideer er, 
temmelig utvetydigt, en række forslag 
til hvordan opstande med anarkiske og 
selvorganiserede træk kan opstå, 
spredes, udvikles og videreføres. 
Insurrection betyder jo netop opstand, 
og en opstand er et socialt fænomen. 
Det er sandt at insurrektionære 
anarkister lægger stor vægt på at et- 
hvert oprør begynder med individet, 
men det er netop fordi de mener at en 
virkelig antiautoritær opstand nødven- 
digvis må bestå af selvorganiserede 
rebelske individer. Det er ikke nok at 
tilhøre en bestemt klasse eller sam- 
fundsrolle — oprøret starter fra individ- 
et som benægter sin tildelte rolle. Den 
benægtelse kan blive almen og vidt- 
spredt, og insurrektionære ideer 
handler om denne overgang fra det 
individuelle til det sociale. 


Noteret 


blokeret for at protestere 
imod at otte personer uden 


alt! Blokér alt! 


opholdstilladelse sidder 


Stop 

13. april. Morgentrafikken på 
Åboulevarden blev blokeret 
af 25-30 personer med ban- 
nere. Blokaden varede i om- 
kring ti minutter inden den 
blev fjernet af politiet, men 
forårsagede lange køer. Den 
stærkt trafikerede vej blev 


varetægtsfængslede alene i 
et forsøg på at presse dem til 
at rejse »frivilligt« hjem. Det 
der umiddelbart kan virke 
urelateret er i virkeligheden 
tæt forbundet. Fængsels- og 
deportationsmaskineriet kan 
ikke anskues separat fra 
samfundets og arbejdets 


Start 


uforstyrrede gang. Sabotér 


13. april, Sverige. 14 person- 
er undslap ved midnatstid 
fra et deportationscenter i 
Kållered. De kom ud gennem 
et vindue. Det er en af de 
største fællesflugter i de sen- 
este år. Hvert år undslipper 
mellem 30 og 50 personer fra 


deportationscentre i Sverige. 


Malmø indleder sommeren 
Traditionen tro begynder 
bilbrandene at sprede sig 
samtidigt med at de lune 
nætter melder sin ankomst. 
Natten til d. 22 april blev 14 
biler stukket i brand i Mal- 
mø. Journalisterne mindedes 
nervøst sommeren 2016, 
hvor bilbrande spredte sig 


Amor fati 


At elske skæbnen. Shahin undersøger Nietzsches ideer fra et anarkistisk perspektiv. Filosoffen udfordrer os 
til at tage imod den udfordring som livet kaster imod os og at elske skæbnen. At være aktiv i udformningen 
af vore liv og vore projekter, at sige ”ja' til livet her og nu. Dette er den første af to artikler. Er d 


Shahin: Nietzsche and Anarchy — 
Psychology for free spirits, ontology for 
social war. Elephant Editions/Active 
Distribution, 2016. Engelsk. 204 s. 


ogle gange sker det at man 

begynder at læse i en bog på 

det helt rigtige tidspunkt. Jeg 
ville givetvis have fundet denne bog 
interessant når som helst, men netop 
nu gav den nødvendig og velkommen 
næring til nogle igangværende tanker 
hos mig om projekter, relationer og 
identitet. Livet, kort sagt. 

Bogen er delt i to dele, hvor forfatter- 
en først introducerer og gennemgår 
nogle af Nietzsches ideer om blandt 
andet individer, drifter, psykologi og 
frie ånder, og herefter sætter dem i for- 
bindelse med andre tænkere og med 
anarkistiske ideer. Et appendiks tegner 
en hurtig skitse af forholdet mellem 
anarkismen og Nietzsche. Bogen er 
ikke, som man måske kunne have fryg- 
tet, et forsøg på at gøre Nietzsche kom- 
patibel med anarkismen. Forfatteren 
lader sig inspirere af Nietzsche, på- 
peger nogle af de modsigelser som 
findes i hans værker, og går sine egne 
veje med det som kan bruges. 

Nietzsche hadede forresten anarkis- 
ter, hvoraf mange derimod har elsket 
ham. 


) Som undertrykte og 
udnyttede er vi ikke 
blot oppe imod flokinstink- 
tet, men også forgiftede af 
en slavementalitet som vi 

arver og viderefører. 


Psykologi for frie ånder 

Ifølge Nietzsche er individer ikke 
gennemførte enheder med en medfødt 
'sand” kerne, men snarere kroppe som 
indeholder en lang række med- og 
modstridende drifter, hvoraf langt 
størstedelen er ubevidste. Det kan 
f.eks. være en bevidst længsel efter at 
kæmpe mod undertrykkelse, som 
”modarbejdes” af en ubevidst frygt for 
at blive socialt udstødt. Disse drifter, 
både bevidste og ubevidste, er formet 
af en række psykologiske processer 
som er aktive fra vi fødes og fortsætter 
hele livet. Vi fødes ikke som helstøbte 
individer, men udvikles i en specifik 


social og materiel kontekst som fører 
os i bestemte retninger, og lader visse 
drifter få fortrin over andre. Som flok- 
mennesker lader vi os styre af de drift- 
er som flokken fremdriver. Vi inkorpo- 
rerer dens værdier; de bliver vores 
natur". Vi er, som vi er, på grund af en 
lang række instinktive og sociale på- 
virkninger, men vi kunne have været 
anderledes, havde vi været udsat for 
andre påvirkninger, og vigtigere 
endnu: vi kan forandre os selv, påvirke 
os selv i nye retninger. 

De psykologiske processer som for- 
mer os socialt og får os til at passe ind i 
en given flok er ifølge Nietzsche blandt 
andet: mimesis, en dybtliggende og 
ubevidst tendens til at imitere andre; 
straf, som kan være alt fra skamfølelse 
til vold; belønning, som f.eks. anseelse 
og popularitet; samvittigheden, den 
dybt inkorporerede respekt for norm- 
erne; samt bevidste rationaliseringer 
og dogmer som retfærdiggør gruppens 
normer. Sammen danner disse et flok- 
instinkt. Flokinstinktet er fjendtligt 
stemt over for afvigelser og udvikling, 
men de processer som danner det, 
danner samtidigt bevidstheden om os 
selv som individer, og giver os dermed 
paradoksalt nok redskaberne som gør 
os i stand til at styre vores drifter og 
træde ud af flokken og blive "frie 
ånder". 

Nietzsche skriver: »En fri ånd er den 
som tænker anderledes end hvad der 
kunne forventes på grundlag af hans 
oprindelse, miljø, klasse eller profes- 
sion, og de herskende synspunkter i 
hans tidsalder. Han er undtagelsen, de 
lænkede ånder er reglen.« 

Nietzsches frie ånder er de individer 
som er blevet bevidste om de psykolo- 
giske processer og drifter som har 
skabt dem, og som har sat sig op imod 
flokken og dens inkorporerede værdier 
for at "genskabe" sig selv. En fri ånd er 

én som ikke er underlagt flokkens nor- 
mer. Det er én som har brugt sig selv 
og skabt sig selv med viljen ud fra sit 
råmateriale”. Altså har valgt hvilke 
drifter som skal få fortrin over andre, 
har ændret sin natur. Hos Nietzsche 
kan vi se tre stadier i denne selvtrans- 
formation (som vel at mærke kan 
gælde både små og store handlinger og 
ændringer i livet): 

+ Refleksion. Jeg undersøger mig selv 
og hvordan jeg er blevet den jeg er. 
Hvilke værdier og drifter leder mig? 
Hvilke drifter kan jeg med et ærligt 
blik på mig selv blive bevidst om? 

+ Projektion. Jeg sætter mig selv et mål, 
en »kunstnerisk plan«, et projekt, for 
hvordan jeg vil skabe mig selv, hvad 
jeg vil være, og hvad jeg vil gøre. Dette 
involverer altid nogle valg, eftersom 
der i mig findes mange modstridende 
drifter. For at blive den jeg vil være må 
jeg give visse drifter forrang. Men 
eftersom jeg umuligt kan være bevidst 
om alle drifter i mig, er det altid et 
kast med terningerne'. 

+ Handling. For at forandre mig selv, 
mine værdier og drifter må jeg føre 
forandringen ud i livet. Det kræver 
oftest tid og øvelse. Min valgte retning 
må inkorporeres, ligesom man må øve 
sig længe på et instrument, en dans 
eller en sport før bevægelserne bliver 
naturlige. 

Det er gennemgående hos Nietzsche 
at denne selvtransformation er noget 
som individet må gøre alene. At kigge 
ind i sig selv, at gøre nogle valg, og at 
føre dem ud i livet kræver at man tør 
vælge ensomheden for en stund. Det er 
nødvendigt at trække sig tilbage fra 
samfundet hvor man konstant forgiftes 
af flokinstinktet og slavementaliteten. 
»I mængden lever jeg som mængden, 
og tænker ikke for mig selv.« » 

Fortsættes på s. 8 


Orkanen 


[Afskærmning] 


Fortsat fra forsiden. 

» Denne problematik er givetvis et 
næsten ubegribeligt sted at starte, og 
derfor vil fokus i det følgende blive 
lagt på et lidt mindre, og derfor et be- 
tydeligt (desværre) mere associerbart 
sted; det moderne vestlige menneskes 
omfattende bevidste og/eller ubevidste 
karaktertræk; det at leve sit liv virtuelt, 
i stedet for reelt. 

Helt ude på fingerspidserne. Hvor 
fødderne rammer jorden, og hvor vi 
med vores øjne ser samfundets ud- 
formning og dynamik eksemplificeret, 
som skident ballastvand der følger 
containerskibets verdensomspændende 
færd. Dér ser vi drengen med bukket 
hoved nærmest suget til skærmen sid- 
de ved busstoppestedet, imens bussen 
han venter på kører forbi. Vi ser den 
unge kvinde spærre køen i et super- 
marked, fordi omverdenen er et lidet 
nævneværdigt og kulsort badeforhæng. 
Vi ser gravemesteren slange sin grave- 
maskine opad den parallelt kørende 
cykelsti med knæene støttende mod 


Orkanen 


styrepindende og begge tommelfingre 
placeret på plastikglassets funklende 
overflade. Vi ser og hører frugtesløse 
henvendelser i både tålmodige og fru- 
strerede tonefald rettet imod selvsluk- 
kede individer på spisestederne, i det 
offentlige rum og ved kasserne. På 
gaderne og stræderne fra turister og 
hjemløse, og fra alle de andre assistan- 
cesøgende, gjort støjfrie af elektroniske 
ørepropper. 

I kraft af et bevidst sparsomt kend- 
skab til den virtuelle tilværelse ophob- 
er enligheden sig blandt os uindviede. I 
såkaldte virtualister er fanget af jer 
selv og hinanden, imens vi andre er 
fanget i en tilstand af efterladenskab. I 
imødekommer en verden, en form for 
afgrænset og kontrolleret verden, og 
hvis I tør, så bør I overveje denne de- 
struktive færd grundigt. I arbejder på 
at kappe forbindelsen til kampen for 
skabelsen af egen virkelighed, og ikke 
mindst dens iboende frihed til selv- 
realisering, og når I kæmper imod jeres 
egen frigørelse på denne måde, giver 


det ikke mere frigørelse til os andre. 
Tværtimod. I legitimerer ikke kun jeres 
egen undertrykkelse nu og fremad- 
rettet, men også vores. 

Urskoven, der er den kaotiske sam- 
ling af alle vores unikke hjerteslag og 
tankevirksomheder er utroligt godt i 
gang med at blive transformeret til et 
matrix af lydløse elmaster. I modsæt- 
ning til hvad dommedagsprofeterne og 
optimisterne siger, er det her ikke bare 
begyndelsen. Vi er et stykke inde. 
Skulle det være en mulighed, kan vi 
ikke bare stoppe nu og rette op på 
skaderne. Det kan vi måske på sigt, 
men der ligger en primær individuel 
frigørelseskamp forude, og fjenderne 
har bl.a. fremtidsforskning og science- 
fiction evnet at give os en idé om. 
Denne idé er nu for længst forladt, og 
praksis har indtruffet, men det er al- 
drig for sent at frigøre sig. Aldrig for 
sent at kæmpe imod. En virkelighed 
venter. &£ 

Gråsten 


[Det humane knæfald] 


Fortsat fra s. 4 

» Ydermere skriger det til himmelen, 
hvordan overlevere skal udsættes for 
yderligere modstand, hvilket det følg- 
ende citat illustrerer: »Ansvaret for at 
sige fra ligger ikke kun hos ofret; der 
ligger også et ansvar hos omgivelserne. 
Det er ikke nemt at stå i en krænkende 
situation, hvis kolleger og/eller med- 
studerende ser væk. ”Er det så min eg- 
en skyld? Forstod jeg situationen rig- 
tigt? Husker jeg overhovedet rigtigt?” 
er spørgsmål, som kan melde sig hos 
den, der står alene efter en ubehagelig 
oplevelse«. Ufatteligt. Ansvaret for at 
sige fra overfor sexisme ligger med 
andre ord også hos offeret? Nej, sådan 
spiller klaveret fandeme ikke. Under- 
trykkere skal lade være med at under- 
trykke, uanset hvordan offeret forhold- 
er sig. Det er ikke så svært at gøre 
klart overfor alle og enhver, men det er 
åbenbart at være alt for hårdhændet 


mod undertrykkere, sådan at skide på 
dialog og tage ordentligt fat. I brevet 
undlades det ganske vist ikke, at be- 
skrive hvordan »sexchikane og upas- 
sende adfærd er fuldstændig uaccep- 
tabelt på Københavns Universitet«, 
men her lander vi ved humanismens 
kald; paradokset som består i at dække 
sig ind ved brug af ordets magt, og så 
ellers være larmende passiv. 

I form af demonstrative konstate- 
ringer såsom »én studerende eller 
medarbejder, der udsættes for sexchi- 
kane er én for meget!«, forsøger uni- 
versitetets magtfulde elite ellers at 
fremstille sig og deres kære institution 
stålsat, og man får da også et øjebliks 
tid den tanke, at de helt bestemt for- 
tjener opbakning for deres i brevet 
aggressive ordlyd, der i samme om- 
bæring lader til både at indebære og 
afkræve en mindst ligeså aggressiv 
handling på området. Men i forhold til 


netop handling lader humanismens 
bastion til at punktere, og det bliver 
solskinsskarpt oplyst, hvor hult og 
tomt et fokus der i virkeligheden er på 
sexisme. 

Løsningen er ikke på nogen måde at 
stole på, eller arbejde for, at Køben- 
havns Universitet, eller nogen anden 
institution for den sags skyld, forbed- 
rer/iværksætter/aggressiverer deres 
indsats mod fornedrelsen af særligt 
kvinders eksistens. Det er helt tydeligt 
at de ikke tager hverken den struktu- 
relle eller eksplicitte undertrykkelse 
alvorligt. At de ikke vil indrømme det- 
te, er én art kujonskab. At de foregiver 
at bekymre sig og i virkeligheden hold- 
er undertrykte for nar, er en helt and- 
en, og mere til. Til helvede med jer. & 

Tramper 


Brevet kan læses på orkanen.noblogs.org 


hvad man kan, siger insurrektionis- 
men. Man frigør sig selv her og nu, 
ødelægger hvad der ødelægger én, og 
med næb og klør river man sig selv 
væk fra systemets undertrykkende 
maskine — om man så skal sætte ild til 
den for at gøre det! Stjæl, besæt, sabo- 
tér, og vær ligeglad med det »budskab« 
det sender, for arbejderklassen er tabt 
alligevel. Du har ingen at skulle stå til 
ansvar for, ingen moralske bindinger at 
skulle forholde dig til, ingen revolution 
at skulle bygge, for den kommer allige- 
vel aldrig. 


Hvad angår påstanden om at insur- 
rektionære saboterer og stjæler uden at 
bekymre sig om hvilket budskab det 
sender arbejderklassen, så er det 
egentlig et mærkeligt synspunkt. Sabo- 
tage, tyveri og lignende metoder er de 
undertryktes metoder. Anarkister står 
ikke uden for de udnyttedes rækker og 
vælger at være ligeglade med eller at 
tage til efterretning hvad »arbejderne 
mener«. De er selv arbejdere og udnyt- 
tede, og sabotagen er det våben som 
altid har stået til rådighed for disse 
grupper. Hvorfor skulle anarkister ikke 
bruge disse redskaber? Hvorvidt det er 
rettidigt at anvende disse metoder be- 
høver ikke afhænge af hvor populære 
de på et givent tidspunkt er blandt res- 
ten af de udnyttede, og hvem kan gar- 

Der er dog én positiv ting ved insur- 
rektionismen, for dem som er ved at 
blive utålmodige. Hvis det er sandt at 
denne mægtige og guddommelige 
revolution blot er en fantasi, så er der 
intet som holder dig tilbage længere. 
Tiden for dig at rive din frihed fra 
kapitalismens kløer er nu! Og jo tidlig- 
ere du begynder, jo bedre. Jo mere du 
kan pille kapitalismens dødsmaskine 
fra hinanden, jo større er chancen for 
at vi alle kan overleve et par dage 
mere. Så måske, i din totale nihilistiske 
tilgang til verdens skæbne, kan det 

antere at de ikke kan spredes? Man må 
blot konkludere at hverken arbejdere 
eller andre udnyttede er homogene 
grupper, men anarkister ved også af er- 
faring at sabotage i oprørske tider kan 
spredes og blive en almen praksis. Der- 
for fører de den videre som et effektivt 
våben i kampen mod herskerne. Og det 
må jo forresten siges at være temmelig 
optimistisk. 

Insurrektionistiske ideer er ikke et 
sort nihilistisk flammehav som sluger 
heltemodige anarkister, men nogle ide- 
er til at gå omgående i kamp mod et 
undertrykkende samfund; i den kamp 
kan man opleve glæde og, hvorfor ik- 
ke, utopiske øjeblikke, når man tager 
sit liv i sine egne hænder. 

De grundlæggende træk i insurrek- 


være du faktisk er den som sætter liv i 
håbet igen? 

Som en anden gudfrygtig pilgrim 
klamrer jeg mig dog stadig til håbet om 
at man godt kunne gå en bedre tid i 
møde før vi har efterladt kloden hul og 
overfladen besat af fascistiske rædsels- 
regimer. En sort og rød himmel, kunne 
man sige. Jeg håber fordi jeg — måske 
kujonagtigt — ikke ville kunne se mig 
selv overleve i insurrektionismens sor- 
te flammer, og fordi jeg er forelsket i 
den anarkistiske utopi. Men kærlighed 
gør vel blind, som man siger. 

Indtil verden går under, eller vi mira- 
kuløst har leveret nådestødet til kapita- 
lismen, kan du fornøje dig med to bøg- 
er som udtrykker hvad jeg har udtrykt 
her: Blessed is the Flame og Desert. 

Vi ses på barrikaderne, kammerat. & 

Vaskebjørn 


Serafinski: Blessed Is The Flame, Pistols 
Drawn, 2016, 140 s. 
Anonymous: Desert, 2011, 120 s. 


tionære ideer er i min optik: 
+ Uformel selvorganisering baseret på 
affinitet, dvs. at organisere sig omkring 
konkrete behov og handlinger; 
+ Angreb frem for reaktion, de udnyt- 
tedes kampe må gå fra udelukkende at 
være reaktioner på herredømmets 
fremfart, og selv blive offensive; 
+ Antallet er ikke den vigtigste måle- 
stok, selv små grupper kan have stor 
indflydelse når de beslutter sig for at 
handle; 
+ Permanent konflikt, dvs. ingen kom- 
promisser og forhandlinger med 
herskerne; 
+ Anonyme angreb med reproducer- 
bare metoder, sabotage og valg af mål 
kan spredes uforudset, hvis de anvend- 
te metoder er lette at samle op for 
andre rebeller. € 

an 


Mere om insurrektionære ideer i Orkanen: 
Det kaotiske øhav, 3. april 2018 
Revolution i morgen eller oprør i dag?, 7. 
oktober 2017 


Fortsat fra s. 3 
» det leder tankerne hen på 
det latterlige faktum, at det 
er lovligt at strejke, men 
mest fordi en sådan kamp 
bydes velkommen. 
Illegaliteten er nemlig det 
eneste knivstik, der for alvor 
kan bruges i kampen mod 
loven og ikke mindst 
arbejdet. 


Hakkeorden 

En militær vagtpost i indre 
by, opstillet med krav fra 
politikerne om at yde be- 
skyttelse til Københavns 
Synagoge, har for ganske 
nyligt været genstand for en 
skudepisode. Et vådeskud 
blev affyret i soldaternes 
frokoststue, og endte i 
armen på den eneste panser 


på stedet. Lad dette være en 
lektie til alt fremtidigt mil- 
itærpersonel i selskab med 
vores lovhåndhævere i sort: 
lidt til siden og så et par lyd- 
dæmperes længde nordpå. 
Lad det samtidig være en 
lektie til enhver fremtidig 
polititilstedeværelse på selv- 
samme lokation: skyd vildt 
omkring jer, inden I selv 


ryger ned. Spøg til side, for 
helvede… Begge parter bør 
benytte sig af kniv eller gift i 
stedet, således at I ikke 
skræmmer de stakkels 
terrorforskrækkede køben- 
havnere fra vid og sans med 
jeres bimlen og bamlen. På 
forhånd tak. & 

onb 


voldsomt over hele Sverige 
og også nåede København. 
Hvem ved hvornår endnu en 
hed sommer rammer? 


»Konflikt« 

Blomsten af blodrøde flag 
var stillet på plads, de grøn- 
ne blokadeveste uddelt, og 
medieteltenes pløkker ham- 
ret i jorden. For mange virk- 
ede det sikkert som om ud- 


bruddet af en storkonflikt 
var forestående. Det var det 
måske også, men kunne det 
ærligt talt være mere lige- 
gyldigt? Politikere, cheffor- 
handlere, og fagforenings- 
medlemmer på »hver deres 
side« kører på rutinen og det 
lovformelige, og det er til at 
brække sig over. Kampen 
mod arbejdets åg i det her 
forkælede og krumbøjede 


land er ikke et spil. Skulle 
jeg lige til at sige, for det er 
jo nøjagtig hvad det er. Hele 
fagforeningskampen er en 
nationalistisk blanding af 
kapitalorienteret konkur- 
rence lønslaver imellem, 
såsom overlæger og sosu- 
assistenter, åbenlyst forklædt 
som ”musketered” og 'soli- 
daritet”, og så autoritetstro 
underkastelser i socialistisk 


ånd; den arbejdsliderlige 
rygrad i det danske samfund. 
Solidaritet til nogen får deres 
og dernæst pisser alle de 
andre i ansigtet, som jo er 
både vildt mærkværdigt og 
overraskende. Når jeg der- 
imod hører ordene ”ulovlig 
strejke”, trækker jeg lidt på 
smilebåndet, og øjnene 
begynder at lyse. Lidt fordi » 
Fortsættes på s. 6 


Orkanen 


Orkanen 


[Social media] 


Continued from the frontpage. 

» While, in fact, a quite relative quest- 
ion to pose, I will put myself on the 
line and say that databases, systems of 
surveillance, censorship, and commer- 
cial and market strategies are a few ex- 
amples along the lines of what is con- 
sidered a threat against my pursuit of a 
life defined by liberty and desire, and 
perhaps yours too. Surely, this threat 
in question is not technology itself, but 
the way it is being applied; therein lies 
the supremacy, i.e. oppression. 

How to achieve this is what the 
second part of the quote tries to get 
around, and let me dwell on that for a 
second. All of the aforementioned ex- 
amples of supreme technology form 
the spearhead that we all know as so- 
cial media. It seems as if the degree of 
virtual existence that most people in 
this society seem to have emerged 
themselves in nullifies any substantial 
support of this so-called fight against 
supreme technology. Needless to say, 
almost all the people spewing personal 
information into the void of virtual 
communication through social media 
have absolutely no problem with the 
fact that states and corporations har- 
vest every intricacy and detail about 
them with the intention to market, 
control and indoctrinate. I feel that I 
can state this in earnest because people 


whose personal information have 
been, and are being accumulated have 
allowed, in every sense of the word, all 
frequented social media platforms to 
do so for several years, obviously. 
Obviously, because the calender says 
2018, and even though reformist scep- 
tics brawl seductively about big data 
and how users of social media are not 
sufficiently informed when it comes to 
accumulation, we all know that this 
particular discussion was steaming hot 
more than 10 long years ago, just as we 
all know the sound of the drum in this 
world. Conclusion: people in general 
do not give a flying hot damn about 
the spread and (ab)use of their perso- 
nal information. They were careless 
then, and they are careless now. 
Humans consciously begging for 
their own virtual perpetuation, who 
could not care less about being free 
and autonomous, however, are not 
what concerns me the most. What 
about maniacal cable grinders starving 
for liberty (such as myself); what about 
all of you out there whom more or less 
share this inclination? How many of 
you are, too, emerging yourselves in 
these social media platforms, and still 
claim to be attackers against overall 
supremacy? Do you in all sincerity feel 
that you are on top of things? Are you 
fighting the system from within? Seri- 


ously, every time I ask people around 
me why they use these platforms, they 
all say that it is mainly to stay connec- 
ted with old friends or some shit like 
that. Come on, are you kidding me? 
You are in direct and intimate contact 
with algorithms created by people ea- 
ger to learn everything about you with 
no other intention but to exploit the 
shit out of you. Furthermore, you are 
being battled out against each other 
with the sole purpose of expanding 
this oppressive relationship between 
you and the people sucking you dry, 
just as long as you keep sharing perso- 
nal information, everything is just dan- 
dy. By the way, how 'virtual availabi- 
lity” is not a contradiction is beyond 
me… 

In writing this, I am not at all trying 
to exercise support for the destruction 
of technology. Instead, I am trying to 
clarify the need for personal reflection 
and decision-making when collabora- 
ting with oppressive measures, and the 
virtual ones in particular. I am trying 
to talk about privacy and its link to 
individuality, to autonomy, to fucking 
freedom. I am talking about control 
and how it slips past our minds, un- 
seen, if we fail to live in reality. I am 
trying to talk to you, comrade, and I 
hope you know what the hell I am 
gibbering about. € Scone 


Anarkistisk bogmesse 


Det humane knæfald 


umanismen fortsætter dens alt andet end 

tilstrækkelige ageren. Tag nu f.eks. Københavns 

Universitet, der på mange måder tegner sig til at 
være en baseline for humanismen, og tag så i betragtning 
deres tilgang til sexisme på arbejdspladsen, dvs. blandt både 
medarbejdere og studerende, som for ganske nylig er 
kommet i søgelyset på denne omtrent 550 år gamle 
uddannelsesinstitution. 

Under menneskekærlighedens altomslyngende bannere 
skortes der ikke på diplomati og rettidig omhu, og det giver 
sikkert også mening i rigtig mange sammenhænge. I andre 
sammenhænge er det hårrejsende, raserifremkaldende og 
direkte kontraproduktivt, som f.eks. i forhold til kampen for 
udslettelsen af sexisme. Især den måde hvorpå KU vælger at 
italesætte både undertrykker og overlever. I kølvandet på 
iimetoo-bevægelsen og dens forgreninger, og bl.a. et åbent 
brev til rektorerne ved fem universiteter rundt om i landet 
tilbage i april, lader man sig forstå, har denne institution fra 
allerhøjeste sted, hvor også de studerende er repræsenteret, 
forsøgt at gøre sig nogle særdeles menneskelige 
bemærkninger omkring sexchikane i et åbent brev sendt ud 
til samtlige studerende og medarbejdere medio april. 

Med tanke på den ypperste politiske korrekthed bliver der 
favnet bredt i brevet, så bredt at bl.a. dem der står bag selve 
overgrebene, dvs. undertrykkerne, blot perifert hentydes til, 
men overhovedet ikke nævnes. » 

Fortsættes på s. 6 


Malmø, 15.-17. juni 


»I en tid då vi ser hur sociala kamper måts 
av allt hårdare repression från stat och kapi- 
tal, kånde vi behovet av att arrangera ett fo- 
rum dår vi kan måtas får att diskutera, 
skapa och stårka varandras olika for- 
mer av motstånd. Malmås Anarkistis- 
ka Bokmåssa &nskar vara en måtes- 
plats och plattform får att sprida anar- 
kistiska idéer och informera om pågående 
kamper både i Sverige och internationellt. I ar- 
betet med att skapa bokmåssan finns en pågå- 
ende diskussion och stråvan mot att den ska 
vara sjålvorganiserad, antiauktoritår, femini- 
stisk, antirasistisk och revolutionår. Vi som 7 | 
jobbar med bokmåssan tror på horisontella 
och icke-delegativa former får aktioner, S) 
organisering och kunskapsspridning, 
som bygger på jåmlikhet och solidaritet. 
Under dessa dagar hoppas vi finna ge- 
menskap, likheter och delade mål, men 
också forståelse for var och hur våra indivi- 
duella projekt och &ånskemål skiljer sig åt. 
Bokmåssan utgår ett litet forsk att 
gora anarkism till ett hot mot det 
nuvarande politiska systemet!« 

Indtryk fra Zagreb 


Rejse. En kammerat har været på anarkistisk bogmesse i forårsgrønne Zagreb. 


olen skinner, og luften er varm 

men frisk da jeg begiver mig 

igennem byen. Lyset falder blidt 
gennem løvværket på de netop ud- 
sprungne træer, og højt saftiggrønt 
græs omgiver airconditionbehængte 
bygninger med nedslidte facader, hvor 
skilte på kroatisk advarer om at mur- 
værk kan falde ned. Her, i Zagreb, er 
foråret kommet, og sammen med glæd- 
en ved at rejse fylder det mig med en 
energi og forventning som næsten 
overrasker mig. 

Da jeg ankommer til stedet for den 
anarkistiske bogmesse føler jeg mig 
omgående tilpas mellem bogbordene 
og de graffitiovermalede bygninger. 
Som anarkist er jeg fremmed i den ver- 
den som består af penge og hierarkier, 
men samtidigt sært hjemmehørende 
overalt, hvor kammerater taler med 
hinanden, deler deres mad og tilbyder 
en seng. Når anarkister er bedst, tager 
de uden at skamme sig, og giver på 
sine egne præmisser. Endnu en gang 
oplever jeg denne solidariske gæst- 
frihed, og ønsker at jeg får mulighed 
for at tilbyde andre den samme. 

Bygningerne som bruges, er en gam- 
mel fabrik som er delvist besat, delvist 
lejet. Stedet anvendes af flere forskel- 
lige grupper, og indeholder blandt and- 
et en anarkistisk bogcafé, to koncert- 
sale, et kollektiv og en teaterscene. Det 
giver tilsyndeladende anledning til 
nogle mindre sammenstød og interes- 
sekonflikter, men det positive ved 
det er at stedet virkelig bliver 
brugt, og er meget livligt. 

Stemningen er afslappet, fri, 
anarkisk. Der er hunde som 
løber frit omkring, folk som 
drikker øl i solen. Nogle fulde 
punkere med tatoveringer i an- 
sigterne spiller en sang, hund- 
ene gør. Jeg får ikke umiddel- 
bart den følelse af kontrol som 
på sær vis gennemsyrer en hel 
del anarkistiske arrangementer i 
Skandinavien, hvor alt for meget er 
blodfattigt, renskuret og velordnet. 
Efter min smag er det fremragende 
med lidt mere druk, kaos og skidt i 
hjørnerne. Vores handlinger, på alle 
niveauer, afspejler vores egentlige 
længsler, og derfor får jeg en smule 
myrekryb af alle de anstændige 
moralister og dydsmønstre i bevægel- 
sen hjemme i Skandinavien. Det lugter 
mere i retning af et undertrykkende 
fællesskab end af anarkisk, individuel 
frihed og livslyst. 


Jeg cirkulerer mellem bordene gang 


på gang i løbet af de tre dage bog- 
messen varer, og falder næsten ved 
hver runde over et eller andet som jeg 
har lyst til at læse. Efterhånden får jeg 
samlet mig en lille stak af pjecer, aviser 
og bøger på forskellige sprog. Selvom 
arrangementet er ret småt og der er 
forholdsvis få borde, er det et over- 
raskende stort udvalg og en bred vari- 
ation i emner og perspektiver, fra syn- 
dikalistisk til insurrektionært. På trods 
af at Kroatien er et lille land er der 
rigtigt mange oversættelser til kroatisk 
af anarkistisk litteratur. Det gælder 
både anarkistiske klassikere og nyere 
tekster, især en del som, i min optik, er 
vigtige i den internationale anarkist- 
iske diskussion. Det er inspirerende at 
se, at et så forholdsvis lille anarkistisk 
miljø har kapaciteten til at oversætte 
og udgive så mange bøger og pjecer. 
En interessant lille pjece handler om 
krigen i halvfemserne, eller mere spe- 
cifikt hvordan anarkister i Kroatien 
agiterede imod krigen. Det gjorde de 
blandt andet ved at udgive en avis, og 
ved at hjælpe menneskerne i de lands- 


) Stemningen er afslap- 
pet, fri, anarkisk. Der er 
hunde som løber frit om- 
kring, folk som drikker øl i 
solen. Nogle fulde punkere 
med tatoveringer i ansigter- 
ne spiller en sang, hundene 
gør. Jeg får ikke umiddelbart 
den følelse af kontrol som 
på sær vis gennemsyrer en 
hel del anarkistiske arrange- 
menter i Skandinavien. 


byer som blev gennemskåret af front- 
linjen, på tværs af etniske skel. Forfat- 
teren understreger at der ved krigens 
udbrud ikke fandtes en decideret anar- 
kistisk bevægelse i landet, men også 
mere subkulturelle fænomener havde 
betydelse, da f.eks. de internationale 
netværk som inden krigen var opstået 
omkring DIY musikkulturen blev brugt 
til at sprede information mellem land- 
ene og dermed bryde murene af natio- 
nalistisk krigspropaganda. 
Programmet for diskussioner og op- 
læg er sparsomt, men det er egentlig 
kun positivt, for det giver mere tid til 
at falde i snak med kammeraterne ved 
de forskellige borde og nyde vejret og 
den gode stemning. Et fællesskab op- 
står hurtigt gennem fælles bekend- 
te, diskussion af idéer og fæl- 
les referencepunkter i de bøger 
= og pjecer som ligger på borde- 
ne. De tre dage går hurtigt, og 
o jeg vil gerne lære folk lidt at 


0% kende inden alting er overstået 
Q og alle pakker sammen og tag- 


er hjem til deres egne byer og 
sociale kredse. På bogmessen, 
ligesom ved mange andre 
arrangementer som tiltrækker 
kammerater fra forskellige lande 


7 og byer, opstår der en form for åbning, 


hvor nye bekendtskaber kan knyttes. 
Derhjemme, omgivet af vores sædvan- 
lige rutiner og venner, har vi en ten- 
dens til at lukke os inde, ikke mindst 
fordi hverdagen giver begrænset tid og 
tvinger én til at lukke sig lidt for ikke 
at være sårbar. På rejsen, i den lille 
venlige lomme som en anarkistisk bog- 
messe udgør, findes der mere af den tid 
og åbenhed som behøves for at skabe 
nye venskaber og kammeratskaber; at 
give af sig selv, og tage fra andre hvad 
de tilbyder. & ac 


